Diari Oficial de la Generalitat Valenciana


Sumari del DOGV 1422, del 14-11-1990 (1990/819366)

ORDRE de 10 d'octubre de 1990, del Conseller d'Agricultura i Pesca, per la qual s'aprova el Pla d'Obres i Millores Territorials (5ª part) de la zona d'ordenació d'explotacions del Maestral (Castelló).
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/10/10/(1)/dof/vci/html**

### Dades del document

Número de DOGV
:   1422

Data del DOGV
:   14-11-1990

Secció del DOGV
:   DISPOSICIONS GENERALS

Número del document
:   1990/819366


Data del document
:   10-10-1990

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 10 d'octubre de 1990, de la Conselleria d'Agricultura i Pesca, per la qual s'aprova el Pla d'Obres i Millores Territorials (5a. part) de la zona d'ordenació d'explotacions del Maestrat (Castelló).  
Per Reial Decret 2058/1981, de 3 d'agost, es van aprovar actuacions de reforma i desenvolupament agrari a la Zona d'Ordenació d'Explotacions del Maestrat (Castelló).  
Per tres Ordres del Ministeri d?agricultura, Pesca i Alimentació, de dates 12 de maig de 1983, 22 de març de 1984 i 15 de juliol de 1985, es van aprovar la primera, segona i la tercera part del Pla d'Obres i Millores Territorials de la zona i per Ordre de 14 d'abril de 1988, de la Conselleria d?agricultura i Pesca, la quarta part. Vist que en les disposicions esmentades no es recollien totes les obres necessàries per a complir els fins perseguits amb l'actuació a la zona, els Serveis Territorials de Castelló d'aquesta conselleria han redactat una cinquena part del pla, complint així el que disposen els articles 82 i 129 de la Llei de Reforma i Desenvolupament Agrari de 12 de gener de 1973.  
Aquesta cinquena part del pla ha estat sotmesa a l'aprovació de la Conselleria d?agricultura i Pesca i es refereix a les següents obres: camins rurals, defensa dels llits de riu i electrificacions rurals. Examinat el pla, aquesta conselleria considera que les obres que s'hi inclouen han estat ben classificades, segons ho determina l'article 61 de la Llei de Reforma i Desenvolupament Agrari, i que, alhora, les obres són convenients perquè s'obtinguen de l?ordenació d'explotacions els majors beneficis per a la producció de la zona i per als llauradors i ramaders afectats.  
Per tot açò, i fent ús de les facultats que em són atribuïdes,  
ORDENE:  
Article primer  
Aprovar el Pla d'Obres i Millores Territorials (5.ª part) de la zona d'ordenació d'explotacions del Maestrat (Castellà).  
Article segon  
D'acord amb els articles 62, 65, 69 i 70 de la Llei de Reforma i Desenvolupament Agrari, les obres de construcció de camins rurals, electrificacions i defensa de llits de riu queden classificades com a obres d'interés general, en el grup a) de l'article 61 de la llei esmentada, raó per la qual seran totalment subvencionades.  
Article tercer  
Les obres d'aquesta 5.ª part del pla hauran de ser sol·licitades formalment pels beneficiaris dins el termini que assenyala l'article únic del Decret 12/1988, de 25 de gener, del Consell de la Generalitat Valenciana, pel qual es prorroga la vigència d'actuacions de reforma i desenvolupament agrari a la zona del Maestrat.  
DISPOSICIONS FINALS  
Primera  
La Direcció General de Desenvolupament Agrari de la conselleria dictarà les normes complementàries per a la millor aplicació de tot el que es disposa en aquesta ordre.  
Segona  
L?ordre vigeix el dia de la publicació al Diari Oficial de la Generalitat Valenciana.  
València, 10 d'octubre de 1990.  
El Conseller d?Agricultura i Pesca,   
LLUIS FONT DE MORA i MONTESINOS


Còpia Permalink ELI